کابلده جنرال دوستم طرفدارلری نینگ ییغیلگن جای نینگ یقینیده انفجار بولدی
اوشبو حادثه عاقبتیده فقط گینه انتحاری هجومچی نینگ اوزی هلاک بولگن
پایتخت کابل نینگ شهر نو منطقه سیده افغانستان جمهوررئیسی بیرینچی اورینباسری جنرال عبدالرشید دوستم طرفدارلری نینگ ییغیلگن جای نینگ یقینیده بیر انفجار حادثه سی یوز بیردی.
امنیتی مسئول لر انتحاری هجومچی نینگ ییغیلگن کیشی لرنینگ اورته سیده اوزی نی پارتله تیش گه حرکت قیلگن لیگی نی بیلدیرردی.
اوشبو مسئول لر, خوددی شوو انتحاری هجومچی نینگ اوز هدفی گه ییتیب بارمسدن آلدین آتیب اولدیریلگن لیگی نی معلوم قیلدی.
خوفسیزلیک مسئول لری اوشبو حادثه عاقبتیده فقط گینه انتحاری هجومچی نینگ اوزی نینگ هلاک بولگن لیگی نی بیلدیردی.
توناوکون آقشام پایتخت کابلده قشلاق لر نی رواجلنتیریش و قیته تیکلش وزیرلیگی آلدیده اویوشتیریلگن انتحاری هجوم عاقبتیده ایسه کمیده 7 کیشی جان بیررایکن, 15 نفر یره لنگن ایدی.
اوشبو حمله نینگ مسئولیتی نی ایسه حاضرگچه هیچ بیر گروه اوز بوینی گه آلگن ایمس.
prs_Arab pes_Arab pes_Arab azb_Arab azb_Arab azb_Arab azb_Arab azb_Arab